hotchpotch/miracl-hf-unified huggingface dataset:
अछनेरा
अछनेरा (Achhnera) भारत के उत्तर प्रदेश राज्य के आगरा ज़िले में स्थित एक नगर है।
अछनेरा जनपद आगरा का मशहूर कसवा है ।अतीत की अनेक गौरव पूर्ण गाथाएँ यह कसवा अपने में समाहित किए हुए है।भारत भूमि सदयेव से ही बहादुर योध्ययों की जन्म व कर्म भूमि रही है ।सर्व धर्म साम्भाव देश का सर्व प्रिय आचरण रहा है तथा संस्कार इन सब का आधार ।आचरण व संस्कारों के बारे मैं विश्व सदैव ही अपने देश को आशा भरी निगाहों से निहारता रहा है ।कसवे के नामकरण की गाथा यह है कि यहाँ दो घनिष्ठ मित्र रहते थे जिनके नाम थे अछन खाँ और किशन नेहरा।देनों की दोस्ती के क़िस्से बहुत दूर दूर तक मशहूर थे।लोग मिसाल देते थे कि वे दो बदन एक जान हैं।अच्छन खाँ होली का त्योहार बढ़े उत्साह से मनाते तो नेहरा भी रमज़ान व ईद मनाने में कोई कसर न छोड़ते। एक दिन दोनों दोस्त नदी में नहाने के लिए गये।देखते-देखते किशन नेहरा गहरे पानी में चले गये और डूबने लगे।उनको अपनी जान बचाने के सारे प्रयास निष्फल लगने लगे।अच्छन ने जब अपने दोस्त को डूबते देखा तो उसकी जान बचाने के लिये पानी में छंलाग लगा दी । नेहरा ने पानी की गहराई का अनुभव कर अच्छन को अपनी ओर आने से मना किया किंतु सच्चा दोस्त ऐसा कैसे कर सकता था।अच्छन तीर की तरह अपने दोस्त के पास पहुँचे तथा उसे बचाने का भसकर प्रयास करने लगे किंतु पानी की गहराई और धारा का वेग दोस्तों की महनत पर भारी पड़ने लगा।किनारे पर खड़े लोग दोनों की जान बचाने के लिये ईश्वर से प्रार्थना करते रहे किंतु करतार को कुछ और ही मंज़ूर था।देखते ही देखते दोनों दोस्त पानी में समा गये।नगर में कोहराम मच गया ।हर कोई नदी की ओर दौड़ा जा रहा था ।गोताखोरों के अथक प्रयास से दोनों की लाशें निकाली गईं।उस समय भी दोनों एक दूसरे का हाथ थामे हुए थे।दोनों दोस्तों के सम्मान में क़सबे का नाम “अच्छन-नेहरा” कर दिया गया जो कालांतर में “अछनेहरा” तथा आगे चल कर “अछनेरा” हो गया।मान्यता है कि यहाँ के लोग सच्चे और अच्छे तथा यारों के यार होते हैं।
तरुण भारत संघ
तरुण भारत संघ (टीबीएस) भारत की एक अशासकीय संस्था (NGO) है जो लोगों को वन एवं जल के संरक्षण के मुद्दों पर जागरूक बनाने का काम कर रही है। श्री राजेन्द्र सिंह इसके संस्थापक एवं वर्तमान अध्यक्ष हैं। इन्हें मैगससे पुरस्कार से सम्मानित किया जा चुका है।
मामलुक साम्राज्य
मामलुक साम्राज्य (1250-1517) के बीच मिस्र तथा पश्चिमी अरब पर शासन करने वाला एक साम्राज्य था। तेरहवीं सदी के उत्तरार्ध में इनकी लड़ाई मंगोलों से हुई थी जिसमें वे विजयी रहे थे। इसके आलावा धर्मयुद्धों में भी इमकी भूमिका रही थी। मंगोलों द्वारा बग़दाद के लूटे जाने (1257) के बाद काहिरा में इनका एक ख़लीफ़ा भी होता था।
यह साम्राज्य एक समय ग़ुलाम के रूप में रहे लोगों द्वारा शासित था - ये ग़ुलाम मुखयतः तुर्क होते थे जिन्हें मामलुक कहा जाता था। उत्तरी भारत में भी लगभग इसी समय (50 साल पहले) ग़ुलाम वंश स्थापित हुआ था जिनके शासक तुर्क नस्ल के ग़ुलाम थे।
नवीं सदी से ही अब्बासी ख़िलाफ़त में तुर्क ग़ुलामों का चलन था। कैस्पियन सागर के पश्चिम तथा पूर्व दोनों जगहों पर तुर्क रहते थे। पूर्व के तुर्क ईरानी (या अफ़ग़ान) राजाओं द्वारा ख़रीदे जाते थे जबकि पश्चिमी तुर्क सीरियाई और अरब अमीरों द्वारा। इनके काम राजाओं की रक्षा करने से लेकर सैन्य नेतृत्व तथा घरेलू कामों तक के होते थे। ये अपनी सेवा से प्रसन्न करके आज़ादी पा सकते थे और अपने स्वामी (अमीर) द्वारा चुने गए तुर्क ग़ुलाम लड़कियों से शादी कर सकते थे। कई जगहों पर इनका वंध्याकरण भी कर दिया जाता था जिससे ये परिवार बना पाने में असमर्थ थे। इनको ग़िलमान (अरबी में ग़ुलाम शब्द का बहुवचन) या मामलुक कहते थे। ख़लीफ़ा अल मुतसिम (833-42) ने इनकी क्षमता को देखकर इनको बहुत सराहा और
जेम्स वाट
जेम्स वाट (१९ जनवरी १७३६ - २५ अगस्त १८१९) स्कॉटलैण्ड के एक अन्वेषक एवं यांत्रिक अभियन्ता थे। उन्होने वाष्प इंजन में एक मौलिक सुधार किया।
जार्ज स्टीफेन्सन
जार्ज स्टीफेन्सन ने जेम्सवाट के वाष्पशक्ति के बल पर 1814 ई. में वाष्पचालित रेलगाड़ी के इंजन का आविष्कार किया था।
वोल्टा
वोल्टा इटली के वैज्ञानिक थे। ये सन् 1800 ईस्वी में विद्युत धारा के आविष्कार के लिए जाने जाते हैं।
वोल्टा का जन्म कोमो में १८ फरवरी, १७४५ को हुआ। यह विद्युत को एक रासायनिक क्रियाओं के द्वारा करके जैसे गोबर गैस कहते हैं उसी के द्वारा इन्होंने किरिया करवा कर विद्युत को उत्पन्न किया और उस विद्युत को तारों में प्रवाहित किया जिसको हम अपने छोटे छोटे कामों में ला सकते हैं इन्होंने उस विद्युत का जल विद्युत नाम दिया था। जिसे हम पहले अपने कामों में लाते थे।
खंदोली
खंदौली आगरा जिले का एक कस्बा है। जो कि आगरा शहर से १२ किलोमीटर दूरी पर है।ये कस्बा अधिकतर आलू की खेती के लिए जाना जाता है।इसके एक तरफ काली माता का मन्दिर है जहां हर साल बहुत ही धूमधाम से मेला मनाया जाता है और दूसरी तरफ ईदगाह है जहां मुसलमान ईद के दिन नमाज पड़ने जाते है। खंदौली में बाबा हजरत गुलाब शाह का उर्स हर साल बड़े जस्न के साथ मनाया जाता है जहां कव्वाली का मुकाबला कराया जाता है। आगरा से आप जैसे ही खंदौली में प्रवेश करोगे तो आपको सहिद बगत सिंह, आजाद और बजरंग बली कि मूर्ति मिलेगी
बरोली अहीर
यह आगरा जिले का एक गाँव है। जो शमशाबाद रोड पर स्थित है
अंतर्राष्ट्रीय खगोलिकी वर्ष
1609 में गैलीलियो गैलिली द्वारा खगोलीय प्रेक्षण आरंभ करने की घटना की 400वीं जयंती के रूप में वर्ष 2009 को अंतर्राष्ट्रीय खगोलिकी वर्ष के रूप में मनाया गया था।
हंफ्री डेवी
हंफ्री डेवी (१७ दिसम्बर १७७८ - २९ मई १८२९) एक ब्रिटिश रासायनज्ञ थे। ने कोयला की खोनों में जलाने के सुरक्षा दीप का आविष्कार किया। इसके अलावा इन्होंने इलेक्ट्रोलिसिस, सोडियम, पोटैशियम, कैल्शियम, मैग्नीशियम, बेरियम, बोरोन के भी आविष्कार या खोजें कीं।
एवोगैड्रो
आमेदैओ आवोगाद्रो इटली के वैज्ञानिक थे। इन्होंने 1811 ई. में अणु की खोज की। आमिदियो आवोगाद्रो ने परमाणुओं और अणुओं के बीच अंतर की व्याख्या की थी, जो आज आसानी से समझ में आती है।
जोंस बर्जिलियस
जॉन्स जैकब बर्ज़ीलियस (Jons Jacob Berzelius, Baron; १७७९ - १८४८) स्वीडन निवासी रसायनज्ञ थे। बर्ज़ीलियस का योगदान रसायन के विविध क्षेत्रों में है। आधुनिक भौतिकी के संस्थापकों में उनकी गणना होती है।
बर्ज़ीलियस का जन्म वैफवरसुंडा (Vafversunda) नामक स्थान पर हुआ था। इन्होंने उपसाला विश्वविद्यालय में अध्ययन किया। १८०२ ई. में स्टॉकहोम विश्वविद्यालय में औषधि रसायन और वनस्पति विज्ञान के सहायक अध्यापक तथा १८०७ ई. में इन विषयों के प्रोफेसर नियुक्त हुए। स्टॉकहोम के चिरुगिको मेडिकल इंस्टिट्यूट (Chirugico Medical Institute) में यह रसायन विज्ञान के प्रोफेसर हो गए। यहाँ इन्होंने अपनी एक छोटी सी प्रयोगशाला खोल रखी थी, जिसमें इन्होंने अपना अनुसंधान कार्य आरंभ किया और शिष्यों को प्रोत्साहित करने लगे। १८१८ ई. में ये स्टॉकहोम अकादमी के स्थायी सचिव नियुक्त हुए। १८३२ ई. में इन्होंने अवकाश ग्रहणकर ग्रंथलेखन प्रांरभ किया। १८३५ ई. में राजा चार्ल्स चतुर्दश ने इन्हें 'बैरन' की उपाधि दी।
बर्ज़ीलियस का कार्य विविध क्षेत्रों में है। इनकी हार्दिक आकांक्षा परमाणुवाद की संस्थापना थी। वे चाहते थे कि रसायन शास्त्र की प्रत्येक शाखा में द्वैत भाव (duality) प्रचलित हो जाए। इन्होंने संयोजी भार (equivalent weight) निकालने के यथार्थ प्रयत्न किए तथा रसायनशास्त्र की विश्लेषण और परीक्षण पद्धतियों में सुधार किए। इन्होंने प्रदर्शित किया कि रासायनिक अनुपातों के नियम कार्बनिक पदार्थों और खनिजों में भी लागू होते हैं। इन्होंने १८०३ ई. में सीरिया और सीरियम की, १८१७ ई. में सलीनियम की एवं १८२८ ई. में थोरियम की खोज की। १८१० ई. में सिलिकन, १८२४ ई. में ज़िर्कोनियम और १८२५ ई. में टाइटेनियम, तत्वावस्था में प्राप्त किए। टाइटेनियम, ज़िर्कोनियम, थोरियम, क्रोमियम, मॉलिब्डेनम, टंग्सटन, यूरेनिय, बैनेडियम आदि दुर्लभ धातुओं के यौगिकों पर बर्ज़ीलियस ने विस्तृत कार्य किया। १८११ ई. में बर्ज़ीलियस ने कार्बनिक यौगिकों के नामकरण एवं संकेतसूत्रों की पद्धति प्रचलित की, जो बहुत कुछ अब भी मान्य है। १८१२ ई. में इन्होंने अपना विद्युत् रासायनिक सिद्धांत (द्वैत सिद्धांत) प्रतिपादित किया। इसके अनुसार प्रत्येक लवण या यौगिक के दो भाग होते हैं, एक ऋणात्मक और दूसरा घनात्मक अथवा एक अम्लीय और दूसरा क्षारीय भाग। १८१७ ई. में बर्जीलियस ने तत्वों के यथार्थ परमाणुभारों की एक तालिका तैयार की, जिसमें १८२६ ई. में इन्होंने कुछ और सुधार किए।
१८०७ ई. में बर्ज़ीलियस ने सैरकोलैक्टिक अम्ल की, १८३२ ई. में रैसेमिक अम्ल की और १८३५ ई. में पाइरूविक अम्ल की खोज की। अन्य अनेक कार्बनिक यौगिकों पर भी उन्होंने कार्य किया। १८३१ ई. में इन्होंने समावयवता, बहुअवयवता और मितावयवता के पदों को प्रदर्शित किया। १८३४ ई. में किण्वन क्रिया के संबंध में संपर्क सिद्धांत प्रस्तुत किया। बर्ज़ीलियस ने रसायनशालाओं के उपकरणों में भी सुधार किया। रबर की नलियों, जल-ऊष्मकों और भारात्मक स्यंद पत्रों (फिल्टर पेपरों) का प्रचलन इन्होंने ही किया। विश्लेषण विधियों में सुहागा परीक्षण, कोबॉल्ट परीक्षण और धमनी या ब्लोपाइप वाले परीक्षणों के लिए भी हम बर्ज़ीलियस के ऋणी हैं। जब तक वे जीवित रहे रसायनशास्त्र के क्षेत्र में उनका नेतृत्व बराबर माना जाता रहा।
आन्द्रे मैरी एम्पीयर
आन्द्रे मैरी एम्पीयर (२० जनवरी १७७५ - १० जून १८३६) फ्रांस के भौतिकशास्त्री थे। उन्होने विद्युतचुंबकत्व से संबंधित एक महत्वपूर्ण नियम का प्रतिपादन किया जिसे 'एम्पीयर का नियम' कहते हैं। विद्युत धारा की इकाई एम्पीयर उनके ही नाम पर है।
माइकल फैराडे
माइकेल फैराडे, भौतिक विज्ञानी एवं रसायनज्ञ थे। उन्होने विद्युत-धारा के चुम्बकीय प्रभाव का आविष्कार किया। उसने विद्युतचुम्बकीय प्रेरण का अध्ययन करके उसको नियमवद्ध किया। इससे डायनेमों तथा विद्युत मोटर का निर्माण हुआ। बाद में मैक्सवेल Maxwell के विद्युतचुम्बकत्व के चार समीकरणों में फैराडे का यह नियम भी सम्मिलित हुआ। फैराडे ने विद्युत रसायन पर भी बहुत काम किया और इससे सम्बन्धित अपने दो नियम दिये। उन्होंने रुडोल्फ डिजल के साथ डिजल-चलित बिजली उत्पादक का आविष्कार किया था। Vbbbnnmnn के सिद्धांत की महत्वपूर्ण खोज की। चुंबकीय क्षेत्र में एक चालक को घुमाकर विद्युत्-वाहक-बल उत्पन्न किया। इस सिद्धांत पर भविष्य में जनित्र (generator) बना तथा आधुनिक विद्युत् इंजीनियरी की नींव पड़ी। इन्होंने विद्युद्विश्लेषण पर महत्वपूर्ण कार्य किए तथा विद्युद्विश्लेषण के नियमों की स्थापना की, जो फैराडे के नियम कहलाते हैं। विद्युद्विश्लेषण में जिन तकनीकी शब्दों का उपयोग किया जाता है, उनका नामकरण भी फैराडे ने ही किया। क्लोरीन गैस का द्रवीकरण करने में भी ये सफल हुए। परावैद्युतांक, प्राणिविद्युत्, चुंबकीय क्षेत्र में रेखा ध्रुवित प्रकाश का घुमाव, आदि विषयों में भी फैराडे ने योगदान किया। आपने अनेक पुस्तकें लिखीं, जिनमें सबसे उपयोगी पुस्तक "विद्युत् में प्रायोगिक गवेषणाएँ" (Experimental Researches in Electricity) है।
फैराडे जीवन भर अपने कार्य में रत रहे। ये इतने नम्र थे कि इन्होंने कोई पदवी या उपाधि स्वीकार न की। रायल सोसायटी के अध्यक्ष पद को भी अस्वीकृत कर दिया। धुन एवं लगन से कार्य कर, महान वैज्ञानिक सफलता प्राप्त करने का इससे अच्छा उदाहरण वैज्ञानिक इतिहास में न मिलेगा। सर हंफ्री डेवी भी फैराडे को अपनी सबसे बड़ी खोज मानते थे। उन्होंने पूरे विश्व में सबसे पहले मोटर की कल्पना की और एक प्रयोग में विद्युत से एक छङ को विद्युत धारा में उत्पन्न चुम्बकीय क्षेत्र से घुमाया जो कि उनकी पहली खोज थी।
माइकल फैराडे की मृत्यु 25 अगस्त 1867 ई. को हुई।
राजस्थान के मंडल
राजस्थान में 8 मंडल/ संभाग हैं:
राजस्थान के जिले
राजस्थान के 7 सभागों में 33जिले हैं जो इस प्रकार हैं।
copyright © 2022 chhatar sb
रिचर्ड कर्टिस
रिचर्ड वेली एंथोनी कर्टिस (), एक बाफ़्टा और प्राइम्टाइम एमी अवार्ड-अकादमी पुरस्कार विजेता है ब्रिटिश चलचित्र के कथानक लिखनेवाला, चार शादियों और एक क्रिया कर्म, ब्रिजेट जोन्स है जैसे रोमांटिक कॉमेडी फिल्मों मुख्यतः के लिए जाना जाता नामजद डायरी, नोटिंग हिल और प्यार वास्तव में और साथ ही हिट टीवी सिटकॉम ब्लैकएडर, मिस्टर बीन और बिकार डिब्ली की.
जयपुर मंडल
भारत के राजस्थान प्रान्त को प्रशासन की सुविधा के लिए ७ संभागों में विभाजित किया गया है। इनमें से एक जयपुर संभाग है। जयपुर संभाग में अलवर, दौसा, जयपुर, झुंझुनू और सीकर जिले हैं।
प्रतापगढ़ जिला, राजस्थान
प्रतापगढ़ ज़िला भारत के राजस्थान राज्य का एक ज़िला है। ज़िले का मुख्यालय प्रतापगढ़ है। प्रतापगढ़ जिला राजस्थान का 33वाँ जिला है, जिसका निर्माण 26 जनवरी 2008 को किया गया।
जोधपुर मंडल
भारत के राजस्थान प्रान्त को प्रशासन की सुविधा के लिए ७ मंडलों में विभाजित किया गया है। इनमें से जोधपुर मंडल भी एक हैं। जोधपुर मंडल में बाड़मेर, जैसलमेर, जालौर, जोधपुर, पाली, सिरोही जिले हैं।
बेन एल्टन
बेंजामिन चार्ल्स एल्टन एक अंग्रेजी हास्य अभिनेता, लेखक, नाटककार और निर्देशक है ३ मई 1959 जन्म हुआ। उसने के वैकल्पिक कॉमेडी आंदोलन में एक अग्रणी आंकड़ा था 1980 की है, जबकि हाल ही में वह एक उपन्यासकार के रूप में अपने काम के लिए जाना जाता हो गया है। वह एक पत्नी है, नाम सोफी गेर है।
एल्टन केटफोर्ड, लंदन, एक अंग्रेजी शिक्षक माँ और भौतिक विज्ञानी और शैक्षिक शोधकर्ता लुईस एल्टन के बेटे में पैदा हुआ था। उन्होंने कहा कि इतिहासकार सर जेफरी रूडोल्फ एल्टन का भतीजा है। एल्टन के पिता जर्मन यहूदी वंश की है और उसकी माँ अंग्रेजी पृष्ठभूमि में से एक है। वह मौनता जूनियर स्कूल और गोडैल्मिंग व्याकरण स्कूल, सरी में है और अध्ययन विश्वविद्यालय मानचेस्टर की। एल्टन शादी की है और तीन बच्चों की है। वह लंदन और फ्रमेन्टल, पश्चिमी ऑस्ट्रेलिया में रहता है। एल्टन 2004 के बाद से ऑस्ट्रेलिया के साथ दोहरी नागरिकता पड़ा है।
कोटा मंडल
भारत के राजस्थान प्रान्त को प्रशासन की सुविधा के लिए ७ मंडलों में विभाजित किया गया है। इनमें से कोटा मंडल भी एक हैं। कोटा मंडल में बाराँ, बूँदी, झालवाड़, कोटा जिले हैं।
उदयपुर मंडल
भारत के राजस्थान प्रान्त को प्रशासन की सुविधा के लिए ७ मंडलों में विभाजित किया गया है। इनमें से एक उदयपुर मंडल हैं। उदयपुर मंडल में बांसवाड़ा, चित्तौड़गढ़, डूँगरपुर, राजसमन्द, उदयपुर, प्रतापगढ़ जिले हैं।
अजमेर मंडल
भारत के राजस्थान प्रान्त को प्रशासन की सुविधा के लिए ७ मंडलों में विभाजित किया गया है। इनमें से एक अजमेर मंडल है। अजमेर मंडल में अजमेर, भीलवाड़ा, नागौर, टोंक जिले हैं।
भरतपुर मंडल
भारत के राजस्थान प्रान्त को प्रशासन की सुविधा के लिए ७ मंडलों में विभाजित किया गया है। इनमें से एक भरतपुर मंडल है। भरतपुर मंडल में भरतपुर, धौलपुर, करौली, सवाई माधोपुर जिले हैं।
बीकानेर मंडल
भारत के राजस्थान प्रान्त को प्रशासन की सुविधा के लिए ७ मंडलों में विभाजित किया गया है। इनमें से एक बीकानेर मंडल है। बीकानेर मंडल में बीकानेर, चूरू, श्रीगंगानगर, हनुमानगढ़ जिले हैं।
जेली मछली
जेली मछली सीलेन्टरेटा समुदाय का प्राणी है। इस बहुकोशकीय समुद्री प्राणी का शरीर देखने में छाते जैसा लगता है। इसकी 13 प्रजातियाँ होती हैं।. इसके शरीर में अनेक प्रवर्ध निकले रहते हैं जिन्हें टेन्टकिलस कहते हैं। इसका त्रिज्यक सीमित होता है। इसके शरीर के अधर भाग के मध्य में मुँह और मुँह के साथ चार ओरल भुजा पायी जाती हैं।
तमिलनाडु के जिले
यह सूची तमिलनाडु राज्य के जिलों की है:-
उपयोगकर्ता
कंप्यूटिंग में, उपयोगकर्ता वह व्यक्ति होता है जो एक कंप्यूटर या इंटरनेट (संजाल) सेवा का उपयोग करता है| एक उपयोग कर्ता का एक उपयोगकर्ता खाता होता है जो उस उपयोगकर्ता को उसके उपयोगकर्ता नाम से पहचान सकता है| एक खाते में प्रवेश करने के लिए, एक उपयोगकर्ता आम तौर पर एक पासवर्ड या लेखांकन, सुरक्षा के प्रयोजनों, प्रवेश के लिए अन्य क्रेडेंशियल्स के साथ स्वयं को प्रमाणित करने के लिए और संसाधन प्रबंधन आवश्यक है।
उपयोगकर्ता (ओं) को एक ऐसे वर्ग के रूप में भी देखा जाता है जो संगणक प्रणाली का उपयोग करते है बिना इस बात की गहन जानकारी के की यह कैसे काम करता है| हैकर सम्बंधित सन्दर्भों में इन्हें लूसर और पॉवर उपयोगकर्ता (ओं) की श्रेणी में भी बांटा जाता है| यद्यपि दोनों ही नकारात्मक शब्द हैं लेकिन दुसरे का अर्थ है "जानकार" होने वाला आचरण|
उपयोगकर्ता का खाता एक उपयोगकर्ता को किसी प्रणाली की सेवको के लिए सत्यापित करता है और सामान्यतया सत्यापित होने के बाद वह उपयोगकर्ता उन सेवाओं का उपयोग कर सकता है| हालाँकि सत्यापन का अर्थ प्राधिकरण नहीं है| एक बार लाग आन होने के बाद ऑपरेटिंग सिस्टम पहचानकर्ता का प्रयोग करता है जैसे एक पूर्णांक ना की उपयोगकर्ता नाम का| यूनिक्स पर इसे उपयोगकर्ता पहचानक या प्रयोक्ता आईडी कहलाता है | इन उपयोगकर्ता खातों से संजाल के संचालन में भी सहायता मिलती है क्यूंकि संजाल पर विभिन्न सेवाएँ होती हैं और वो सब खाते के प्रयोग के समय एक साथ नही चलनी आरम्भ हो जाती| संगणक प्रणालियों को उनके उपयोगकर्ताओं के आधार पर २ समूहों में बांटा जाता है: एकल उपयोगकर्ता प्रणालियाँ जिनपर बहु खाते का सिद्धांत नहीं होता और बहु उपयोगकर्ता प्रणालियाँ जिनपर ये सिद्धांत होता है और उपयोगकर्ताओं को प्रणाली का उपयोग करने से पहले उन्हें अपनी पहचान सुनिश्चित करनी होती है जैसे सिस्टम.१२३
anchal
हार्वर्ड लॉ स्कूल
हार्वर्ड लॉ स्कूल कैंब्रिज, मेसेश्यूसेट्स, अमेरीका स्थित हार्वर्ड विश्वविद्यालय का अंग है। १८१७ में स्थापित यह निजी विद्यालय अमेरीका के सबसे पुराने सक्रिय शिक्षण संस्थानों में से एक है। यहाँ से अमेरीका के राष्ट्रपति बराक ओबामा जैसे अनेक नामी लोगों ने शिक्षा ग्रहण की है।
पाकिस्तान आंदोलन
पाकिस्तान आन्दोलन या तहरीकए पाकिस्तान () २०वीं सदी के भारतीय उपमहाद्वीप में हुए एक राजनीतिक आंदोलन का नाम था, जिसने अंत्यतः भारतवर्ष को धार्मिक आधार पर विभाजित कर दिया। इसके परिणाम स्वरूप उपमहाद्वीप के भारतीय ब्रिटिश साम्रराज्य के उत्तर पश्चिमी के चार प्रांतों व पूर्व में पूर्वी बंगाल की स्वतंत्रता संयोजन से स्थापना हुई पाकिस्तान नामक एक स्वतंत्र इस्लामिक गणरज्य की। यह आन्दोलन भारतीय स्वतंत्रता आंदोलन के समानांतर ही चला था। हालांकि, दोनो आंदोलनो का उद्देश्य एक ही था, परन्तु, पाकिस्तान आंदोलन का मुख्य उद्देश्य "भारतीय उपमहाद्वीप के मुसलमानों की धार्मिक पहचान और राजनीतिक हितों का संरक्षित व सुरक्षा था।" इस प्रसंग का पहला संगठित आंदोलन सैय्यद अहमद खान द्वारा अलीगढ़ में हुआ था, जिसे अलीगढ़ आंदोलन के रूप में जाना जाने लगा था। यह आन्दोलन पाकिस्तान आंदोलन का आधार था। १९०६ में, एक शैक्षिक सम्मेलन आयोजित किया गया जो धीरे धीरे मुस्लिम सुधारकों के आंदोलन से राजनीतिक चरण में तब्दील हो गया। इस बीच में, ऑल इंडिया मुस्लिम लीग का गठन किया गया था। गुरुत्वपूर्ण मुसलिम नेताओं द्वारा इसके गठन के पीछे का मूल उद्देश्य ब्रिटिश भारत में मुसलमानों के मौलिक अधिकारों की रक्षा करना था। आंदोलन के प्रारंभिक दौर में मुस्लिम लीग के वार्षिक सत्रों ने अल्लामा इकबाल की दार्शनिक दृष्टिकोण व नेतृत्व में आंदोलन को आगे बढ़ाया। जिस्के पश्चात मुहम्मद अली जिन्ना के संवैधानिक प्रयासों ने आंदोलन के लिए जनसमर्थन बनाने के लिए महत्वपूर्ण योगदान दिया। उर्दू शायर इकबाल और फैज के साहित्य, कविता एवं भाषणों ने भी राजनीतिक चेतना के गठन में महत्वपूर्ण भूमिका निभाई थी। इनके अलावा बेगम राणा लियाकत अली खान और फातिमा जिन्नाह जैसी महिलाओं ने भी अपनी भूमिका निभाई थी। नौकरीपेशे वाले लोगों ने भी पाकिस्तान आंदोलन में भाग लिया था। बाद में, भारतीय स्वतंत्रता अधिनियम, १९४७ पारित किया गया, जिसके अंतर्गत भारत अधिराज्य और पाकिस्तान अधिराज्य नामक दो स्वतंत्र स्वायत्य-उपनिवेश(डोमीनियन) की स्थापना की गई। पाकिस्तान आंदोलन कई माएनों में, सामाजिक, राजनैतिक एवं बौद्धिक प्रक्रिया का परिणाम था। इसके बाद पाकिस्तान के संस्थापकों ने एक मजबूत सरकार बनाने की प्रयास की जो की नवस्थापित देश के दोनों खंडों पर सफल नियंत्रण बनाए रख सके। १९५८ में बाद में, पाकिस्तान में सैन्य तख्तापलट हुआ और राजनीतिक एवं आर्थिक भेदभाव, एवं अन्य कई मसलों के परिणामस्वरूप बांग्लादेश १९७१ में एक स्वतंत्र राष्ट्र के रूप में उभरा जो की उस समय तक पूर्वी पाकिस्तान था।
रिकॉम्बिनेंट क्लॉटिंग फैक्टर
रिकॉम्बिनेंट क्लॉटिंग फैक्टर डीएनए से प्राप्त एक पदार्थ है जिसके कारण हीमोफीलिया के उपचार को एक नई राह मिली है। इस क्लॉटिंग फैक्टर को प्राप्त करने में मानव या अन्य किसी प्राणी के रक्त का प्रयोग नहीं किया जाता है। इस तरह संक्रमण का खतरा बिलकुल नहीं होता। रिकॉम्बिनेंट क्लॉटिंग फैक्टर में वायरस होने की संभावना भी नहीं है। अमेरिका और ब्रिटेन के प्रतिष्ठित चिकित्सा संस्थानों ने हीमोफीलिया ग्रस्त मरीजों के लिए रिकॉम्बिनेंट फैक्टर-८ की सिफारिश, रिप्लेसमेंट थेरैपी के पहले विकल्प के तौर पर की है। रिकॉम्बिनेंट क्लॉटिंग फैक्टर रक्त में मौजूद प्राकृतिक क्लॉटिंग फैक्टर्स की तरह ही काम करते है।
हुसैन जिलुर रहमान
हुसैन जिलुर रहमान बांग्लादेश के नव निर्वाचित राष्ट्रपति हैं।
वसा
lipid
वसा अर्थात चिकनाई शरीर को क्रियाशील बनाए रखने में सहयोग करती है। वसा शरीर के लिए उपयोगी है, किंतु इसकी अधिकता हानिकारक भी हो सकती है। यह मांस तथा वनस्पति समूह दोनों प्रकार से प्राप्त होती है। इससे शरीर को दैनिक कार्यों के लिए शक्ति प्राप्त होती है। इसको शक्तिदायक ईंधन भी कहा जाता है। एक स्वस्थ व्यक्ति के लिए १०० ग्राम चिकनाई का प्रयोग करना आवश्यक है। इसको पचाने में शरीर को काफ़ी समय लगता है। यह शरीर में प्रोटीन की आवश्यकता को कम करने के लिए आवश्यक होती है। वसा का शरीर में अत्यधिक मात्रा में बढ़ जाना उचित नहीं होता। यह संतुलित आहार द्वारा आवश्यक मात्रा में ही शरीर को उपलब्ध कराई जानी चाहिए। अधिक मात्रा जानलेवा भी हो सकती है, यह ध्यान योग्य है। यह आमाशय की गतिशीलता में कमी ला देती है तथा भूख कम कर देती है। इससे आमाशय की वृद्धि होती है। चिकनाई कम हो जाने से रोगों का मुकाबला करने की शक्ति कम हो जाती है। अत्यधिक वसा सीधे स्रोत से हानिकारक है। इसकी संतुलित मात्रा लेना ही लाभदायक है।
खाद्य पदार्थों में कई प्रकार की वसा होती है। इनमें से प्रमुख तीन प्रकार की होती हैं, संतृप्त (सैच्युरेटेड), एकल असंतृप्त (मोनो अनसेचुरेटेड) और बहु-असंतृप्त (पॉली अनसेचुरेटेड)।
संतृप्त वसा नुकसानदेह एलडीएल कोलेस्ट्रॉल बढ़ाती है, इसे सीमित मात्रा में ही लेना चाहिए। मक्खन, शुद्ध घी, वनस्पति घी, नारियल और ताड़ का तेल संतृप्त वसा के प्रमुख स्रोत हैं। ठोस नजर आने वाले हाइड्रोजिनेटिड वनस्पति घी में ट्रांस-फैट एसिड होते हैं। ये भी नुकसानदेह होते हैं।  असंतृप्त वसा कोलेस्ट्रॉल के एचडीएल अंश बढ़ाती है। यह सीमित मात्रा में ठीक कही जा सकती है। प्रायः भोजन में एकल असंतृप्त वसा और बहु-असंतृप्त वसा समान मात्रा में हो तो ठीक रहता है। एलडिएल कोलेस्ट्रॉल घटाने हेतु, संतृप्त वसा कम कर दें और एकल असंतृप्त वसा बढ़ा दें। एकल असंतृप्त वसा के प्रमुख स्रोत मूंगफली, सरसों और जैतून के तेल हैं, जबकि करडी, सूरजमुखी, सोयाबीन और मकई के तेलों में बहुअसंतृप्त वसा अधिक होती है। कुछ पकवान एक प्रकार के और कुछ अन्य तेलों में बनाने चाहिये। इससे एकल असंतृप्त और बहु-असंतृप्त वसा दोनों की पूर्ति होती रहती है।
दिन में कुल १५-२० ग्राम खाना पकाने का तेल ही प्रयोग करना चाहिये। वसा की शेष दैनिक जरूरत अनाज, दालों और सब्जियों से पूरी हो जाती है। बादाम, काजू और मूंगफली तथा दूध, पनीर और क्रीम में भी वसा प्रचुर मात्रा में होती है। वसा वाले वनस्पति तेल में बने पकवान भी बार-बार गरम किए जाएं तो नुकसानदेह होते हैं। अच्छी सेहत के लिए व्यंजनों को तलें नहीं, बल्कि उन रेसिपी पर जोर दें जिनमें पकवान स्टीम, बेक या ग्रिल करके बनते हैं।
बांग्लादेश नेशनलिस्ट पार्टी
यह बांग्लादेश का एक राजनीतिक दल है।
जातीय पार्टी
जातीय पार्टी या जातीयो पार्टी से निम्नलिखित में से किसी का बोध हो सकता है:
खन्दकार मोशताक अहमद
खंदकार मोशताक अहमद बांग्लादेश के एक राजनेता थे जो १५ अगस्त १९७५ को शेख मुजीबुर्रहमान की हत्या के बाद राष्ट्रपति बने थे। उनका कार्यकाल ६ नवम्बर १९७५ तक रहा।
शेख मुजीबुर्रहमान
शेख़ मुजीबुर रहमान (बाङ्ला: শেখ মুজিবুর রহমান; १७ मार्च १९२० – १५ अगस्त १९७५) बांग्लादेश के संस्थापक नेता, महान अगुआ एवं प्रथम राष्ट्रपति थे। उन्हें सामान्यतः बंगलादेश का जनक कहा जाता है। वे अवामी लीग के अध्यक्ष थे। उन्होंने पाकिस्तान के ख़िलाफ़ सशस्त्र संग्राम की अगुवाई करते हुए बांग्लादेश को मुक्ति दिलाई। वे बांग्लादेश के प्रथम राष्ट्रपति बने और बाद में प्रधानमंत्री भी बने। वे 'शेख़ मुजीब' के नाम से भी प्रसिद्ध थे। उन्हें 'बंगबन्धु' की पदवी से सम्मानित किया गया।
बांग्लादेश की मुक्ति के तीन वर्ष के भीतर ही १५ अगस्त १९७५ को सैनिक तख़्तापलट के द्वारा उनकी हत्या कर दी गई। उनकी दो बेटियों में एक शेख हसीना तख़्तापलट के बाद जर्मनी से दिल्ली आईं और १९८१ तक दिल्ली रही तथा १९८१ के बाद बांग्लादेश जाकार पिता की राजनैतिक विरासत को संभाला।
१५ अगस्त १९७५ की सुबह बांग्लादेश की सेना के कुछ बाग़ी युवा अफ़सरों के हथियारबंद दस्ते ने ढाका स्थित राष्ट्रपति आवास पर पहुंच कर राष्ट्रपति शेख़ मुजीबुर रहमान की हत्या कर दी। हमलावर टैंक लेकर गए थे। पहले उन लोगों ने बंगबंधु मुजीबुर रहमान के बेटे शेख़ कमाल को मारा और बाद में मुजीब और उनके अन्य परिजनों को।
मुजीब के सभी तीन बेटे और उनकी पत्नी की बारी-बारी से हत्या कर दी गई। हमले में कुल २० लोग मारे गए थे। मुजीब शासन से बगावती सेना के जवान हमले के समय कई दस्तों में बंटे थे। अप्रत्याशित हमले में मुजीब परिवार का कोई पुरुष सदस्य नहीं बचा। उनकी दो बेटियाँ संयोगवश बच गईं, जो घटना के समय जर्मनी में थीं। उनमें एक शेख हसीना और दूसरी शेख़ रेहाना थीं। शेख़ हसीना अभी बांग्लादेश की प्रधानमंत्री हैं। अपने पिता की हत्या के बाद शेख़ हसीना हिन्दुस्तान रहने लगी थीं। वहीं से उन्होंने बांग्लादेश के नए शासकों के ख़िलाफ़ अभियान चलाया। १९८१ में वह बांग्लादेश लौटीं और सर्वसम्मति से अवामी लीग की अध्यक्ष चुन ली गयीं।
अबू सादात मोहम्मद सायेम
अबू सादात मोहम्मद सायेम बांग्लादेश के राष्ट्रपति थे। इनका कार्यकाल ६ नवम्बर १९७५ से २१ अप्रैल १९७७ तक रहा।
जियाउर्रहमान
जियाउर्रहमान बांग्लादेश के एक प्रमुख राजनेता और सैन्य अफसर थे। उनका किरदार, बांग्लादेश मुक्ति युद्ध तथा नवस्वतंत्र बांग्लादेश की राजनीती में महत्वपूर्ण रहा। वे बाग्लादेश के ८वें राष्ट्रपति बने, तथा इनका कार्यकाल २१ अप्रैल १९७७ से ३० मई १९८१ तक रहा। अपने सैन्य कौशल के लिए उन्हें बांग्लादेश के दूसरे सबसे उच्चतम सैन्य सम्मान, "बीरउत्तम"(विरोत्तम) से सम्मानित किया गया था।
जियाउर्रहमान का जन्म 19 जनवरी 1936 को हुआ था और उनकी मृत्यु 30 मई 1981 को हुई थी। उनके पिता का नाम मंसूर रहमान और माता का नाम जहान औराह था। भारत के विभाजन के बाद, उनके पिता कराँची चले गए, जहाँ ज़िया-उर-रहमान ने अपनी प्रारंभिक शिक्षा प्राप्त की। 1953 में, जियाउर रहमान पाकिस्तान सैन्य अकादमी कल्को में कैडेटों के रूप में भर्ती हुए, और 18 सितंबर, 1955 को पाकिस्तानी सेना  के बारहवीं पीएमए लौंग कोर्स में पास हुए। 1960 में उनकी शादी खालिदा जिया के साथ हुई थी, जो बाद में बांग्लादेश की प्रधानमंत्री बनीं। तत्कालीन पूर्वी पाकिस्तान में हालात खराब होने के बाद, उनहोंने बांग्लादेशी स्वतंत्रता संग्राम का समर्थन किया। उन्होंने पाकिस्तानी सेना में रहते हुए, शेख मुजीब के आहवाहन पर, सेना की तरफ से, बांग्लादेश की स्वतंत्रता की घोषणा कर दी थी। वे बांग्लादेश की मुक्ति बाहिनी के अत्यंत महत्वपूर्ण सदस्य रहे, तथा शेख मुजीबुर्रहमान के करीबी सहकारियों में से थे। बांग्लादेश मुक्ति युद्ध में उनकी अहम भूमिका रही थी। बांग्लादेश की स्वतंत्रता के बाद वे बांग्लादेशी सेना के सह-सेनाप्रमुख बने, तथा वे नवस्वतंत्र बांग्लादेश की राजनीति में, जोकि उस समय सैन्य शासन  के अधीन था, के एक महत्वपूर्ण चेहरा बन गए, तथा शेख मुजीबुर्रहमान की हत्या के बाद, बांग्लादेश के राष्ट्रपति बने। राष्ट्रपति रहते, उन्होंने बांग्लादेश जातीय पार्टी गठित की, जो आज भी बांग्लादेश की दो प्रमुख पार्टियों में है। ३० मई १९८१ को, एक सैन्य तख्तापलट के दौरान चट्टग्राम में उनकी हत्या कर दी गयी।
हुसैन मोहम्मद इर्शाद
हुसैन मोहम्मद बांग्लादेश के राष्ट्रपति थे। इनका कार्यकाल २४ मार्च १९८२ से २७ मार्च १९८२ तक रहा।
अबुल फ़ज़ल मोहम्मद अहसानुद्दीन चौधरी
अबुल फ़ज़ल मोहम्मद अहसानुद्दीन चौधरी (1 जुलाई 1915-30 अगस्त 2001) बांग्लादेश के नौवें राष्ट्रपति थे। इनका कार्यकाल २७ मार्च १९८२ से ११ दिसम्बर १९८३ तक रहा।
सैयद नज़रुल इस्लाम
सैयद नजरुल इस्लाम बांग्लादेश के राष्ट्रपति थे। इनका कार्यकाल १७ अप्रैल १९७१ से १० जनवरी १९७२ तक रहा।
अबू सईद चौधरी
अबू सईद चौधरी बांग्लादेश के राष्ट्रपति थे। इनका कार्यकाल १२ जनवरी १९७२ से २४ दिसम्बर १९७३ तक रहा।
शाहबुद्दीन अहमद
शाहबुद्दीन अहमद बांग्लादेश के राष्ट्रपति थे। इनका कार्यकाल ९ अक्टूबर १९९६ से १४ नवम्बर २००१ तक रहा।
अब्दुर्रहमान बिस्वास
अबुर्रहमान विश्वास (1926-2017) बांग्लादेश के राष्ट्रपति थे। इनका कार्यकाल १० अक्टूबर १९९१ से ९ अक्टूबर १९९६ तक रहा।. एवं अप्रैल 5, 1991 से सितंबर 25, 1991 के बीच बांग्लादेशी संसद के अध्यक्ष थे।
ए क्यू एम बदरुद्दोज़ा चौधरी
ए क्यू एम बदरुद्दोज़ा चौधरी बांग्लादेश के राष्ट्रपति थे। इनका कार्यकाल १४ नवम्बर २००१ से २१ जून २००२ तक रहा।
ज़मीरुद्दीन सरकार
ज़मीरुद्दीन सरकार बांग्लादेश के राष्ट्रपति थे। इनका कार्यकाल २१ जून २००२ से ६ सितंबर २००२ तक रहा।
ऐयाजुद्दीन अहमद
ऐयाजुद्दीन अहमद बांग्लादेश के राष्ट्रपति थे। इनका कार्यकाल ६ सितंबर २००२ से १२ फ़रवरी २००९ तक रहा।
जिल्लुर रहमान
जिलुर रहमान बांग्लादेश के राष्ट्रपति
मोहम्मद मोहम्मदुल्लाह
मोहम्मद मोहम्मदुल्लाह, (बांग्ला:মোসাম্মদ মোহাম্মাদুল্লাহ)(२१ अक्टूबर १९२१ – ११ नवंबर १९९९) एक बांग्लादेशी राजनीतिज्ञ थे। वे बांग्लादेशी राजनीतिक दल, अवामी लीग से संबंधित थे। साथ ही वे बांग्लादेशी स्वतंत्रता संग्राम के भी भहत्वपूर्ण व्यक्तित्व थे। वे, २४ दिसम्बर १९७३ से २५ जनवरी १९७५ तक बांग्लादेश के राष्ट्रपति थे। एवं अप्रैल 7 1973 से जनवरी 26 1974 तक, बांग्लादेशी संसद के अध्यक्ष भी रहे थे।
ईलम
ईलम दक्षिण-पश्चिमी ईरान का एक प्राचीन साम्राज्य था जो आज के ख़ुज़ेस्तान प्रांत में केन्द्रित था। इसका काल ईसापूर्व 2700 से ईसापूर्व 640 रहा था जिसका ज़िक्र मेसोपोटामिया के असीरियाई तथा सुमेरी स्रोतों में मिलता है। यह साम्राज्य न तो आर्य था और न ही सेमेटिक, इसकी भाषा को भी गैर-समूह की भाषा माना गया है। ईसापूर्व छठी शताब्दी में जब पहली बार ईरान की संपूर्ण सत्ता पर आर्य मूल के हख़ामनी शासकों का राज हुआ तो ईलमी भाषा को भी राजकीय भाषा बनाया गया। बिसितुन के शिलालेख (ईसापूर्व 480) में इस भाषा में भी उत्कीर्ण लेख मिलते हैं।
कई हिन्दू ग्रंथों में "सुशा" का ज़िक्र है जिस नाम से इसकी (ईलम) राजधानी थी, यद्यपि यह वही प्रदेश रहा होगा यह सत्यापित नहीं हो पाया है। राजा ययाति के वंश में उत्पन्न चक्रवर्ती राजा एलिन द्वारा वसाया गया था एलिन राजा दुष्यंत के पिता थे व चक्रवर्ती राजा भरत के पितामह। किन्तु एक अन्य मत के अनुसार एलम राज्य का सम्बन्ध राजा एल से होना अधिक प्रासंगिक है। उनका नाम एल पुरुरवा भी है। जो इला के पुत्र थे व सोम वंश के संस्थापको में एक थे।
बयकाल झील
बयकाल झील (रूसी: о́зеро Байка́л ओज़ेरो बयकाल, बुर्यात: Байгал нуур बयगाल नुउर, अर्थ: प्रकृति झील) दुनिया की सब से प्राचीन और गहरी झील है। यह झील ३ करोड़ वर्ष से लगातार बनी हुई है और इसकी औसत गहराई ७४४.४ मीटर है। हालाँकि कैस्पियन सागर विश्व की सबसे ज़्यादा पानी वाली झील है, बयकाल का स्थान दुसरे नंबर पर आता है। क्योंकि कैस्पियन का पानी खारा है, इसलिए बयकाल दुनिया की सब से बड़ी मीठे पानी की झील है। अगर बर्फ़ में जमे हुए पानी और ज़मीन के अन्दर बंद हुए पानी को अलग छोड़ दिया जाए, तो दुनिया की सतह पर मौजूद २०% मीठा पानी इसी एक झील में समाया हुआ है। बयकाल झील रूस के साइबेरिया क्षेत्र के दक्षिण भाग में, रूस के दो राज्यों (इरकुत्स्क ओब्लास्त और बुर्यात गणतंत्र) की सीमा पर स्थित है।
इस झील को यूनेस्को ने विश्व की अनूठी प्राकृतिक विरासतों की सूची में शामिल कर रखा है। इस झील की लम्बाई ६३६ किलोमीटर है और इस झील में दुनिया में उपस्थित कुल पीने लायक पानी का पाँचवा हिस्सा और रूस में उपस्थित कुल पीने लायक पानी का ९०% हिस्सा सुरक्षित है। इस झील में पाए जान वाले बहुत-से जीव और बहुत-सी वनस्पतियाँ दुनिया भर में किसी अन्य जलाशय में नहीं पाए जाते। बयकाल की सबसे अधिक गहराई १,६४२ मीटर है (यानि ५,३८७ फ़ुट) और इसका पानी विश्व की सब झीलों में साफ़ माना जाता है। इस झील का अकार एक पतले, लम्बे नए चाँद की तरह है।
१ई+९ मी॰²
To help compare orders of magnitude of different geographical regions, we list here areas between 1,000 km and 10,000 km. "See also" areas of other orders of magnitude.
वंशवाद
वंशवाद या परिवारवाद शासन की वह पद्धति है जिसमें एक ही परिवार, वंश या समूह से एक के बाद एक कई शासक बनते जाते हैं। वंशवाद, भाईभतीजावाद का जनक और इसका एक रूप है। ऐसा माना जाता है कि लोकतन्त्र में वंशवाद के लिये कोई स्थान नहीं है किन्तु फिर भी अनेक देशों में अब भी वंशवाद हावी है। वंशवाद, निकृष्टतम कोटि का आरक्षण है। यह राजतन्त्र का एक सुधरा हुआ रूप कहा जा सकता है। वंशवाद, आधुनिक राजनैतिक सिद्धान्तों एवं प्रगतिशीलता के विरुद्ध है।
भारत में वंशवाद अपनी जड़े मजबूत कर चुका है। नेहरू खानदान इसमें सबसे प्रमुख है जिसमें जवाहर लाल नेहरु, इंदिरा गांधी, राजीव गांधी, सोनिया गांधी और राहुल गांधी सत्ता का आनन्द उठाते रहे हैं।
इसके अलावा छोटे-मोटे कुछ और उदाहरण भी है जैसे बाल ठाकरे द्वारा शिवसेना में परिवारवाद को बढ़ावा देना, शरद पवार, शेख़ अब्दुल्ला, फ़ारुख़ अब्दुल्ला, उमर अब्दुल्ला परिवार, माधवराव सिंधिया परिवार, आदि भी छोटे स्तर पर इसे प्रोत्साहित करते आये हैं।
राजेन्द्र प्रथम
राजेन्द्र प्रथम (1012 ई. - 1044 ई.) चोल राजवंश का सबसे महान शासक था। उसने अपनी महान विजयों द्वारा चोल साम्राज्य का विस्तार कर उसे दक्षिण भारत का सर्व शक्तिशाली साम्राज्य बनाया। उसने 'गंगई कोंड' की उपाधि धारण की तथा गंगई कोंड चोलपुरम नामक नगर की स्थापना की। वहीं पर उसने चोल गंगम नामक एक विशाल सरोवर का भी निर्माण किया।
सिंघल की विजय : संपूर्ण सिंघल पर अपना अधिकार कर लिया और सिंघल नरेश महेंद्र पंचम को बंदी बना कर चोल राज्य भेज दिया और जँहा 12 वर्ष बाद उसकी मृत्यु हो गयी ।
राष्ट्रीय विज्ञान दिवस
राष्ट्रीय विज्ञान दिवस विज्ञान से होने वाले लाभों के प्रति समाज में जागरूकता लाने और वैज्ञानिक सोच पैदा करने के उद्देश्य से राष्ट्रीय विज्ञान एवं प्रौद्योगिकी परिषद तथा विज्ञान एवं प्रौद्योगिकी मंत्रालय के तत्वावधान में हर साल 28 फरवरी को भारत में मनाया जाता है। राष्ट्रीय विज्ञान दिवस रमन प्रभाव की खोज के कारण मनाया जाता है। इस खोज की घोषणा भारतीय वैज्ञानिक सर चंद्रशेखर वेंकट रमन (सर चन्द्रशेखर वेंकटरमन ने 28 फरवरी सन् 1928 को की थी। इसी खोज के लिये उन्हे 1930 में नोबल पुरस्कार दिया गया था।
राष्ट्रीय विज्ञान दिवस का मूल उद्देश्य विद्यार्थियों को विज्ञान के प्रति आकर्षित व प्रेरित करना तथा जनसाधारण को विज्ञान एवं वैज्ञानिक उपलब्धियों के प्रति सजग बनाना है। विज्ञान के बिना विकास की राह में तीव्रता से आगे नहीं बढ़ा जा सकता है। विज्ञान से गलत धारणा और अंधविश्वासों (अन्धविश्वासों) का विनाश होता है। विज्ञान और तकनीक को प्रसिद्ध करने के साथ ही देश के नागरिकों को इस क्षेत्र मौका देकर नई ऊँचाइयों को हासिल करना भी इसका मुख्य उद्देश्य है।
देश के विकास के लिए वैज्ञानिक सोच का प्रसार आवश्यक है। राष्ट्रीय विज्ञान दिवस जैसे आयोजन वैज्ञानिक दृष्टिकोण के प्रसार में निश्चित रूप से सहायक सिद्ध हो सकते हैं। विज्ञान के द्वारा ही हम समाज के लोगों का जीवन स्तर अधिक से अधिक खुशहाल बना सकते हैं। राष्ट्रीय विज्ञान दिवस विज्ञान से होने वाले लाभों के प्रति समाज में जागरूकता लाने और वैज्ञानिक सोच पैदा करने के उद्देश्य से मनाया जाता है।
इस दिन सभी विज्ञान संस्थानों, जैसे राष्ट्रीय एवं अन्य विज्ञान प्रयोगशालाएं, विज्ञान अकादमियों, स्कूल और कॉलेज तथा प्रशिक्षण संस्थानों में विभिन्न वैज्ञानिक गतिविधियों से संबंधित प्रोग्राम आयोजित किए जाते हैं। महत्त्वपूर्ण आयोजनों में वैज्ञानिकों के भाषण, निबंध, लेखन, विज्ञान प्रश्नोत्तरी, विज्ञान प्रदर्शनी, सेमिनार तथा संगोष्ठी इत्यादि सम्मिलित हैं। विज्ञान के क्षेत्र में विशेष योगदान के लिए राष्ट्रीय एवं दूसरे पुरस्कारों की घोषणा भी की जाती है। विज्ञान की लोकप्रियता को बढ़ाने के लिए विशेष पुरस्कार भी रखे गए हैं।
वर्ष 1999 - “हमारी बदलती धरती”।
वर्ष 2000 - “मूल विज्ञान में रुचि उत्पन्न करना”।
वर्ष 2001 - “विज्ञान शिक्षा के लिये सूचना तकनीक”।
वर्ष 2002 - “पश्चिम से धन”।
वर्ष 2003 - “जीवन की रुपरेखा- 50 साल का डीएनए और 25 वर्ष का आईवीएफ”।
वर्ष 2004 - “समुदाय में वैज्ञानिक जागरुकता को बढ़ावा देना”।
वर्ष 2005 -“भौतिकी को मनाना”।
वर्ष 2006 - “हमारे भविष्य के लिये प्रकृति की परवरिश करें”।
वर्ष 2007 - “प्रति द्रव्य पर ज्यादा फसल”।
वर्ष 2008 - “पृथ्वी ग्रह को समझना”।
वर्ष 2009 - “विज्ञान की सीमा को बढ़ाना”।
वर्ष 2010 - “दीर्घकालिक विकास के लिये लैंगिक समानता, विज्ञान और तकनीक”।
वर्ष 2011 - “दैनिक जीवन में रसायन”।
वर्ष 2012 - “स्वच्छ ऊर्जा विकल्प और परमाणु सुरक्षा”।
वर्ष 2013 - “अनुवांशिक संशोधित फसल और खाद्य सुरक्षा”।
वर्ष 2014 - “वैज्ञानिक मनोवृत्ति को प्रोत्साहित करना”।
वर्ष 2015 - “राष्ट्र निर्माण के लिये विज्ञान”।
वर्ष 2016 - "देश के विकास के लिए वैज्ञानिक मुद्दों पर सार्वजनिक प्रशंसा बढ़ाने के लक्ष्य" ।
वर्ष 2017 - "विशेष रूप से एबल्ड पर्सन के लिए विज्ञान और प्रौद्योगिकी"।
वर्ष 2018 -  "एक सतत भविष्य के लिए विज्ञान और प्रौद्योगिकी।"
वर्ष 2019 - "विज्ञान के लिए जन और जन विज्ञान के लिए विज्ञान।"
वर्ष 2020 - "विज्ञान में महिलाएँ।"
क्यू यू सी एस
क्यू यू सी एस का पूरा नाम Quite Universal Circuit Simulator है। यह एक मुक्तस्रोत सॉफ्टवेयर है जो एलेक्ट्रानिक परिपथों के विश्लेषण के लिये उपयोगी है। इसकी सहायता से की परिपथ स्कीमैटिक रूप में बनाकर उसका सिमुलेशन किया जा सकता है। इसमें वीएचडीएल या वेरिलॉग का प्रयोग करते हे की डिजिटल परिपथ भी सिमुलेट किया जा सकता है। इसमें अन्य अवयवों के अलावा स्पाइस के टेक्स्ट के रूप में वर्णित सब-सर्किट भी लिये जा सकते हैं। यह पी-स्पाइस आदि परिपथ सिमुलेटरों का एक उत्तम मुक्तस्रोत विकल्प है। कुछ मामलों में यह उससे भी आगे है।  क्यू यू सी एस अनेक प्रोग्रामों का समूह है। ये प्रोग्राम अकेले भी काम कर सकते हैं किन्तु इसमें वे जीयूआई के माध्यम से परस्पर एकीकृत रूप में काम करते हैं। प्रमुख प्रोग्राम हैं -
इसके अलावा इसका जीयूआई अन्य उपकरणों को चलाता है। इसमें आंकिक सिमुलेशन के लिये FreeHDL  नामक प्रोग्राम का सहारा लिया जाता है और परिपथ इष्टतमीकरण (optimizations) के लिये ASCO  का सहायता ली जाती है। QUCS के स्किमटिक में समीकरणों (equations) का उपयोग करके स्कीमैटिक और सिमुलेशन को आसान बनाया जा सकता है। समीकरणों में निम्नलिखित फलनों का उपयोग किया जा सकता है:
भूपेन हाजरिका
भूपेन हाजरिका () (8 सितंबर, 1926- ५ नवम्बर २०११) भारत के पूर्वोत्तर राज्य असम से एक बहुमुखी प्रतिभा के गीतकार, संगीतकार और गायक थे। इसके अलावा वे असमिया भाषा के कवि, फिल्म निर्माता, लेखक और असम की संस्कृति और संगीत के अच्छे जानकार भी रहे थे।
वे भारत के ऐसे विलक्षण कलाकार थे जो अपने गीत खुद लिखते थे, संगीतबद्ध करते थे और गाते थे। उन्हें दक्षिण एशिया के श्रेष्ठतम जीवित सांस्कृतिक दूतों में से एक माना जाता है। उन्होंने कविता लेखन, पत्रकारिता, गायन, फिल्म निर्माण आदि अनेक क्षेत्रों में काम किया।
भूपेन हजारिका के गीतों ने लाखों दिलों को छुआ। हजारिका की असरदार आवाज में जिस किसी ने उनके गीत "दिल हूम हूम करे" और "ओ गंगा तू बहती है क्यों" सुना वह इससे इंकार नहीं कर सकता कि उसके दिल पर भूपेन दा का जादू नहीं चला। अपनी मूल भाषा असमिया के अलावा भूपेन हजारिका हिंदी, बंगला समेत कई अन्य भारतीय भाषाओं में गाना गाते रहे थे। उन्होंने फिल्म "गांधी टू हिटलर" में महात्मा गांधी का पसंदीदा भजन "वैष्णव जन" गाया था। भारत सरकार ने 2011 में उन्हें पद्मभूषण सम्मानित किया। मरणोपरान्त सन् 2019 में उन्हें भारतरत्न से विभूषित किया गया।
हजारिका का जन्म असम के तिनसुकिया जिले की सदिया में हुआ था। हजारिका के पिताजी का नाम नीलकांत एवं माताजी का नाम शांतिप्रिया था। उनके पिताजी मूलतः असम के शिवसागर जिले के नाजिरा शहर से थे। दस संतानों में सबसे बड़े, हजारिका का संगीत के प्रति लगाव अपनी माता के कारण हुआ, जिन्होंने उन्हें पारंपरिक असमिया संगीत की शिक्षा जनम घुट्टी के रूप में दी। बचपन में ही उन्होंने अपना प्रथम गीत लिखा और दस वर्ष की आयु में उसे गाया। साथ ही उन्होंने असमिया चलचित्र की दूसरी फिल्म इंद्रमालती के लिए १९३९ में बारह वर्ष की आयु मॆं काम भी किया।
हजारिका ने करीब 13 साल की आयु में तेजपुर से मैट्रिक की परीक्षा पास की। आगे की पढ़ाई के लिए वे गुवाहाटी गए। 1942 में गुवाहाटी के कॉटन कॉलेज से इंटरमीडिएट किया। 1946 में हजारिका ने बनारस हिंदू विश्वविद्यालय से राजनीति विज्ञान में एम ए किया। इसके बाद पढ़ाई के लिए वे विदेश गए। न्यूयॉर्क स्थित कोलंबिया विश्वविद्यालय से उन्होंने पीएचडी की डिग्री हासिल की।
हजारिका को 1975 में सर्वोत्कृष्ट क्षेत्रीय फिल्म के लिये राष्ट्रीय पुरस्कार, 1992 में सिनेमा जगत के सर्वोच्च पुरस्कार दादा साहब फाल्के सम्मान से सम्मानित किया गया। इसके अलावा उन्हें 2009 में असोम रत्न और इसी साल संगीत नाटक अकादमी अवॉर्ड, 2011 में पद्म भूषण जैसे कई प्रतिष्ठित पुरस्कारों से सम्मानित किया गया। 2019 में इन्हें देश का सर्वोच्च सम्मान भारत रत्न देने की घोषणा की गई। भूपेन हजारिका को 70 वें गणतंत्र दिवस के अवसर पर इन्हें भारत रत्न से नवाजा गया यह सम्मान 8 अगस्त 2019 को राष्ट्रपति श्री रामनाथ कोविंद के द्वारा दिया गया साथ ही दो अन्य नाना जी देशमुख,एवं पूर्व राष्ट्रपति श्री प्रणब मुखर्जी को दिया गया
ग्रैमी पुरस्कार
ग्रैमी अवार्ड (जिसे ग्रैमी के रूप में स्टाइल किया जाता है, जिसे मूल रूप से ग्रामोफोन अवार्ड कहा जाता है), संगीत उद्योग में उपलब्धियों को पहचानने के लिए रिकॉर्डिंग अकादमी द्वारा प्रस्तुत एक पुरस्कार है। वार्षिक प्रस्तुति समारोह में प्रमुख कलाकारों द्वारा प्रदर्शन, और उन पुरस्कारों की प्रस्तुति शामिल है जिनकी अधिक लोकप्रिय रुचि है। द ग्रैमी सबसे बड़े वार्षिक संगीत पुरस्कार समारोह में से एक है। बिग थ्री के रूप में आयोजित तीन सबसे बड़े वार्षिक संगीत पुरस्कार समारोह में से एक है। बिग थ्री यानी दुनिया में आयोजित होने वाले तीन सबसे बड़े वार्षिक संगीत पुरस्कार समारोह जिसमें अमेरिकन म्यूज़िक अवार्ड्स, ग्रैमी अवार्ड और बिलबोर्ड म्यूज़िक अवार्ड्स  शामिल हैं।
यह संगीत उद्योग की मान्यता को अन्य प्रदर्शन पुरस्कारों जैसे अकादमी अवार्ड्स (फिल्म), एमी अवार्ड्स (टेलीविजन), और टोनी अवार्ड्स (थिएटर) के रूप में साझा करता है।
पहला ग्रैमी अवार्ड्स समारोह 4 मई, 1959 को आयोजित किया गया था, जिसमें वर्ष 1958 के लिए कलाकारों द्वारा संगीतमय उपलब्धियों का सम्मान किया गया था। 2011 के समारोह के बाद, अकादमी ने 2012 के लिए कई ग्रैमी अवार्ड श्रेणियों को पुरस्कृत किया।
1 अक्टूबर 2017 से 30 सितंबर 2018 तक की सर्वश्रेष्ठ उपलब्धियों को सम्मानित करने वाला 61 वां वार्षिक ग्रैमी पुरस्कार, लॉस एंजिल्स के स्टेपल्स सेंटर में 10 फरवरी 2019 को आयोजित किया गया था।
मक्का (शहर)
मक्का (अरबी: مكة المكرمة ) इस्लामी नगर है। जहाँ पर काबा तीर्थ और मस्जिद-अल-हरम (विशाल मस्जिद) स्थित है। मक्का शहर वार्षिक हज तीर्थयात्रा के लिये प्रसिद्ध है जो इस्लाम के पाँच स्तम्भों में से एक है। प्रत्येक वर्ष लगभग 40 लाख हजयात्री मक्का आते हैं।
इस्लामी परम्परा के अनुसार मक्का की स्थापना नबी इस्माईल के वंश ने की थी। 7वीं शताब्दी में जब इस्लामी पैगम्बर मुहम्मद ने इस शहर में इस्लाम की घोषणा की तब तक यह शहर एक महत्वपूर्ण व्यापारिक केन्द्र बन चुका था। इस नगर ने इस्लाम के प्रारम्भिक इतिहास में एक महत्वपूर्ण भूमिका निभाई। सन 966 से लेकर 1924 तक, मक्का नगर का नेतृत्व स्थानीय शरीफ़ द्वारा किया जाता था। 1924 में यह शहर सउदी अरब के शासन के अधीन आ गया। आधुनिक काल में, मक्का नगर के आकार और बुनियादी संरचना में एक महान विस्तार देखा गया है।
आधुनिक मक्का नगर सउदी अरब के ऐतिहासिक हेजाज़ क्षेत्र में स्थित है तथा मक्काह प्रान्त की राजधानी है। नगर की आबादी 17,00,000 (2008) थी और यह जेद्दा से 73 किमी (45 मील) की दूरी पर एक संकरी घाटी में समुद्र तल से 277 मीटर (910 फीट) की ऊँचाई पर स्थित है।
अरबी के मूल अंग्रेजी लिप्यंतरण और अंग्रेजी शब्दकोशों में "मक्का" शब्द अंग्रेजी भाषा और साहित्य और अकादमिक लेखन में अन्तरराष्ट्रीय संगठनों द्वारा अत्यधिक इस्तेमाल किया जाता है। मक्का नगर का प्राचीनतम नाम बक्काह (या " बाका ", " बाकाह् ", " बेकाह " आदि) था। व्यापक रूप से बक्काह शब्द मक्का के लिए एक पर्याय माना जाता है। उसमें स्थित घाटी के लिए और अधिक विशेष रूप से जल्दी नाम कहा जाता है, जबकि मुस्लिम विद्वानों आम तौर पर यह उपयोग करने के लिए हैं कि नगर के पवित्र क्षेत्र में उल्लेख तुरन्त चारों ओर से घेरे और Kaaba शामिल हैं।
सऊदी सरकार द्वारा यहाँ निःशुल्क चिकित्सा उपलब्ध है। यहाँ 10 अस्पताल हैं।
औपचारिक शिक्षा उस्मानी साम्राज्य के शासन काल में धीरे-धीरे विकसित होना शुरू हुई थी। इसमें सबसे बड़ा प्रयास जेद्दा के व्यापारी मुहम्मद अली ज़यनल रिदा द्वारा हुआ। उन्होंने मक्का में मदरसातुल-फलाह की 1911-12 में स्थापना की। इसके लिए कुल खर्च £400,000 (40,25,02,315 रुपये) आया था।
विद्यालय प्रणाली में मक्का में कई निजी और सार्वजनिक विद्यालय हैं, जो लड़कों और लड़कियों दोनों के लिए हैं। 2005 के अनुसार यहाँ कुल 532 निजी और सार्वजनिक विद्यालय लड़कों के लिए और अन्य 681 निजी और सार्वजनिक विद्यालय लड़कियों के लिए हैं। इसमें शिक्षा का माध्यम अरबी होता है और दूसरी भाषा के रूप में अंग्रेज़ी की शिक्षा दी जाती है। लेकिन कुछ विदेशी लोगों द्वारा बनाए गए विद्यालयों में केवल अंग्रेज़ी को ही शिक्षा माध्यम के रूप में पढ़ाया जाता है। और यह लड़कों और लड़कियों को एक साथ बिठाते हैं, जबकि अन्य विद्यालय ऐसा नहीं करते हैं।
यहाँ उच्च शिक्षा के लिए एक ही विश्वविद्यालय है, उम्म अल-क़ुरा विश्वविद्यालय, जिसे वर्ष 1949 में एक महाविद्यालय के रूप में बनाया गया था और 1979 में इसे विश्वविद्यालय बना दिया गया।
मुरादनगर
मुरादनगर (Muradnagar) भारत के उत्तर प्रदेश राज्य के ग़ाज़ियाबाद ज़िले में स्थित एक नगर है।
इसकी स्थापना लगभग चार सौ वर्ष पूर्व मिर्ज़ा मुहम्मद मुराद मुगल द्वारा की गई थी, जिनका मकबरा आज भी यहां खड़ा है।
मुरादनगर की स्थिति है . इसकी औसत ऊंचाई 215 मीटर (705 फीट) है।
यहां से ऊपरी गंगा नहर बहती हुई निकलती है, जो टूरिस्ट प्लेस जैसा है उसको छोटा हरिद्वार के नाम से जाना जाता है। जो कि यहां से निकलने वाले राष्ट्रीय राजमार्ग #58 के नीचे से निकलती है। यहां का मुख्य भाग आयुध निर्माणी से ढंका हुआ है। इसमें रक्षा आयुध का निर्माण होता है।
इस शहर मे काफी मुख्य शैक्षणिक महाविद्यालय हैं 1. UIMT college 2. कृष्णा इंस्टिट्यूट ऑफ इंजीनियरिंग एंड टेक्नोलॉजी - अभियांत्रिकी महा विद्यालय। 3. आई टी एस डेंटल एंड मेडिकल कॉलिज 4.कुशलपाल त्यागी स्नातक 5. आर. डी इंजीनियरिंग कॉलेज 6. बी.बी.डी.ई.टी कॉलेज 7.आधुनिक इंजीनियरिंग कॉलेज 8. Hrit कॉलेज 9. राजकीय औद्योगिक प्रशिक्षिण संस्थान 10.acme कॉलेज 11. ICE college
इस शहर मे काफी स्कूल भी है। 1. माउंट कारमल स्कूल 2. C.S.H.P the स्कूल 2. मुरादनगर पब्लिक स्कूल 3. केंद्रीय विद्यालय 4. ॐ sun पब्लिक स्कूल 5. ऑर्डन्स फैक्ट्री इंटर कॉलेज 6. जवाहरलाल गर्ल इंटर कॉलेज 7. केन इंटर कॉलेज 8. हंस इंटर कॉलेज 9. माता राजेश्वरी पब्लिक स्कूल 10. लीलावती रामगोपाल पब्लिक स्कूल 11. कृष्णा विद्या निकेतन 12. ग्रीन लैंड पब्लिक स्कूल 13. मदर इंडिया पब्लिक स्कूल 14. संतफोर्ट पब्लिक स्कूल 15. पतंजलि इंटर कॉलेज 16. पतंजलि जूनियर हाई स्कूल 17. अंकुर विद्या मंदिर 18.एकलव्य पब्लिक स्कूल 19. UIMT public school, 20. हयात पब्लिक स्कूल उर्दू हिंदी इंग्लिश मीडियम इनके सिवाय यहां ऑर्डिनेंस फैक्ट्री का केन्द्रीय विद्यालय भी है। यहां केन्द्रीय शक्ति अनुसंधान केन्द्र (सी पी आर आई) की भी शाखा है। जिसमें बहुत सी उच्च वोल्टता परीक्षण एवं अनुसंधान होते हैं। यहां उत्तर प्रदेश राज्य विद्युत परिषद का ४४० के.वी. का उपस्थान भी है।
वर्तनी जाँचक
वर्तनी जाँचक या शब्द शोधक ऐसा कम्प्यूटर प्रोग्राम है, जो स्वयं या किसी अन्य प्रोग्राम से जुड़कर किसी भाषा में लिखे पाठ या शब्दों की वर्तनी (अक्षर और मात्रा) की जाँच करता है और जो शब्द गलत हों उनके लिये शुद्ध वर्तनी वाले वैकल्पिक शब्द प्रस्तुत करता है। आजकल लगभग सभी प्रमुख भाषाओं के लिये ऐसे अनेकों प्रोग्राम उपलब्ध हो गये हैं।
वर्तनी जाँचकों का मुख्य उपयोग शब्द संसाधकों, ई-मेल प्रोग्रामों, डेस्कटॉप प्रकाशन आदि में होता है। किन्तु इसके अलावा भी इसके बहुत से परोक्ष उपयोग हैं-
सलीम-सुलेमान
सलीम और सुलेमान हिन्दी फिल्मों के एक प्रसिद्ध संगीत निर्देशक और गायक हैं। यह एक दो भाइयों की जोड़ी है जिसमे, सलीम मर्चेंट और सुलेमान मर्चेंट शामिल हैं। सलीम और सुलेमान पिछले एक दशक से अधिक से फिल्मों के लिए संगीत रचना कर रहे हैं, इनकी प्रसिद्ध फिल्मों मे शामिल हैं, चक दे! इंडिया, भूत, मुझसे शादी करोगी, मातृभूमि और फैशन।  एक प्रदर्शन में सलीम-सुलेमान]] इस जोड़ी ने कई भारतीय पॉप बैंड के लिए भी संगीत तैयार किया है जिनमें वीवा, आसमां, श्वेता शेट्टी, जैस्मीन और स्टाइल भाई आदि शामिल हैं। इन्होने कई टीवी विज्ञापनों का निर्माण और संगीत निर्देशन किया है जिसमे इनका सहयोग उस्ताद जाकिर हुसैन और उस्ताद सुल्तान खान जैसे कलाकारों ने किया है। इन्हें इनका पहला मौका करण जौहर ने अपनी फिल्म काल की संगीत रचना करने के लिए दिया था। उसके बाद, इन्होने कई बड़े निर्माताओं और निर्देशक जैसे यश चोपड़ा, सुभाष घई और राम गोपाल वर्मा के साथ फिल्में की हैं। गीत संगीत रचना से पहले, वे फिल्मों मे पार्श्व संगीत रचना करते रहे हैं। कुछ डरावनी फिल्मों में उनका पार्श्व संगीत बहुत पसंद किया गया। सलीम-सुलेमान]] सलीम मर्चेंट , प्रीतम चक्रवर्ती, सुलेमान मर्चेंट एक साथ]]
2007: श्रेष्ठ पार्श्व संगीत जीता "जवानी दीवानी" के लिए
2005: श्रेष्ठ पार्श्व संगीत जीता "मुझसे शादी करोगी" के लिए
2003: श्रेष्ठ पार्श्व संगीत जीता "भूत" के लिए सालीम सुलमान स्तुदिओ में काम करते हुये|]] 2004: श्रेष्ठ पार्श्व संगीत जीता "धूम" के लिए
2005: श्रेष्ठ पार्श्व संगीत जीता "अब तक छप्पन" के लिएसालीम सुलैमन् पुरस्कार समारोह में]]
समान अवसर
समान अवसर की परिभाषा और अर्थ पर काफी मतभेद है। मोटे तौर पर इसका अर्थ ऐसे सामाजिक वातावरण से है जिसमें व्यक्तियों को शिक्षा, रोजगार (जीविका), स्वास्थ्य-सुविधा आदि की प्राप्ति में ऐसे चीजों (traits) के आधार पर भेदभाव न किया जाता हो जिन्हे व्यक्ति कोशिश करके भी नहीं बदल सकता (immutable traits)। समान अवसर के निर्माण एवं क्रियान्यवन के लिये सरकार और संस्थाएँ तरह-तरह के उपाय करतीं हैं। समान अवसर प्रदाता संस्थाएँ निम्नलिखित चीजों के आधार पर कोई भेद-भाव नहीं करतीं-
बहुत से लोगों का विचार है कि समानता का सिद्धान्त एक मिथक मात्र है जबकि समान अवसर का सिद्धान्त व्यावहारिक धरातल पर उतारा जा सकता है और अधिक उपयोगी है। समान अवसर की नीति का लक्ष्य होता है कि संस्था में विविधता (diversity) सुनिश्चित की जाय।
संचार प्रोटोकॉल
दूरसंचार के क्षेत्र मे, एक संचार प्रोटोकॉल या संचार नवाचार आँकड़ा निरूपण, संकेत प्रणाली, प्रमाणीकरण और त्रुटि संसूचन के लिए एक मानक नियमों का सेट है जिनका प्रयोग एक संचार चैनल पर जानकारी भेजने के लिए आवश्यक होता है। संगणक विज्ञान मे संचार प्रोटोकॉल या प्रोटोकॉल कंप्यूटरों के बीच सूचना विनिमय करने के लिए नियमों का एक सेट है। आसान शब्दों मे यह वह भाषा है जिसके माध्यम से दो (या अधिक) संगणक आपस मे संपर्क स्थापित करते हैं।
सूरजकुण्ड
सूरजकुंड हरियाणा में फरीदाबाद जिला स्थित है। यह अपने हस्तशिल्प-मेला के लिये प्रसिद्ध है।
सूरजकुंड मेला: इस बार जम्मू एंड कश्मीर होगा थीम स्टेट, दूसरी बार इस राज्य को मिला है मौका, 4 से 20 फरवरी 2022 तक लगेगा मेला।
हरियाणा की पर्यटन विभाग ने 1987 में शुरू किया था। तब से हर साल इन्ही दिनों ये मेला लगता है। इस मेले का मुख्य आकर्षण है कि भारत के सभी राज्यों में से सबसे अच्छा शिल्प उत्पादों को एक ही स्थान पर जहाँ आप न देख सकते बल्कि उन्हें महसूस कर सकते हैं और उन्हें खरीद भी सकते है। इस शिल्प मेले में आप सबसे अच्छे हथकरघा और देश के सभी हस्तशिल्प पा सकते हैं। साथ ही मेला मैदान के ग्रामीण परिवेश की अद्भुत रेंज आगंतुकों को आकर्षित कर रही है। ये मेला 16 फ़रवरी तक चलेगा। सूरजकुंड मेले में इस गांव के माहौल को न केवल शहर की सुविधा-निवासी गांव जीवन की एक स्वाद पाने के लिए, लेकिन यह भी राष्ट्रीय और अंतर्राष्ट्रीय खरीददारों के लिए पहुँच प्राप्त करने के शिल्पकारों में मदद करता है।
मुरली मनोहर जोशी
डॉ॰ मुरली मनोहर जोशी, भारतीय जनता पार्टी के प्रमुख नेता हैं। राष्ट्रीय जनतांत्रिक गठबंधन के शासनकाल में वे भारत के मानव संसाधन विकास मंत्री थे।
मुरली मनोहर जोशी जी का जन्म ५ जनवरी सन् १९३४ को दिल्ली में हुआ था। उनका पैतृक निवास-स्थान वर्तमान उत्तराखण्ड के कुमायूँ क्षेत्र में है। उन्होंने अपना एम॰एस॰सी॰ इलाहाबाद विश्वविद्यालय से किया जहाँ प्राध्यापक राजेन्द्र सिंह उनके एक शिक्षक थे। यहीं से उन्होंने अपनी डॉक्टोरेट की उपाधि भी अर्जित की। उनका शोधपत्र स्पेक्ट्रोस्कोपी पर था। अपना शोधपत्र हिन्दी भाषा में प्रस्तुत करने वाले वे प्रथम शोधार्थी हैं। बाद में वे राष्ट्रीय राजनीति में आ गये।
२०१४ के लोकसभा चुनाव में वे उत्तर प्रदेश के कानपुर से सांसद हैं।
भारतीय जनता पार्टी के प्रमुख नेता और पूर्व अध्‍यक्ष मुरली मनोहर जोशी का जन्‍म 5 जनवरी 1934 को नैनीताल में हुआ।
उन्‍होंने अपनी स्‍नातक डिग्री मेरठ कॉलेज तथा स्‍नातकोत्‍तर डिग्री इलाहाबाद यूनिवर्सिटी से प्राप्‍त की। इलाहाबाद यूनिवर्सिटी से ही उन्‍होंने डॉक्‍टरेट की उपाधि भी प्राप्‍त की, उन्‍होंने भौतिकी में शोध कार्य किया और इस शोध कार्य को हिंदी में प्रकाशित किया।
अपनी युवावस्‍था में डॉ॰ जोशी राष्‍ट्रीय स्‍वयंसेवक संघ से जुड़ गए और गौ रक्षा संबंधी आंदोलनों में भागीदारी की।
1980 में डॉ. जोशी ने भारतीय जनता पार्टी की स्‍थापना में अपना सहयोग दिया और इसके अध्‍यक्ष बनें।
डॉ. जोशी तीन बार इलाहाबाद के विधायक रहे। और इसके बाद 2004 के लोकसभा चुनावों में उन्‍हें हार का सामना करना पड़ा। 15वीं लोकसभा में उन्‍होंने वाराणसी से बीजेपी उम्‍मीदवार के रूप में जीत दर्ज की।
1996 में जब भारतीय जनता पार्टी की सरकार 13 दिनों के लिए बनी थी, उस दौरान डॉ॰ जोशी ने गृह मंत्री का पदभार संभाला था। 15वीं लोकसभा के कार्यकाल में 1 मई 2010 को उन्‍हें लोक लेखांकन समिति का अध्‍यक्ष बनाया गया।
पद्म विभूषण (2017)
लोक नृत्य
लोकनृत्य (Folk dance) उन नृत्यों को कहते हैं जिनमें प्राय: निम्नलिखित विशेषताएँ पायी जाती हैं-
बांबी
बांबी () १९४२ में वॉल्ट डिज़्नी द्वारा निर्मित एनीमेटेड फिल्म है। एक सिधा डीवीडी के लिए अगली कड़ी, "बांबी २", था जारी की २००६।
रजनीगन्धा
रजनीगन्धा (वानस्पतिक नाम : "Polianthes tuberosa") सुगन्धित फूलों वाला पौधा है जो पूरे भारत में पाया जाता है। रजनीगंधा का पुष्प कुप्पी (फनल) के आकार का और सफेद रंग का लगभग 25 मिलीमीटर लम्बा तथा सुगन्धित होते हैं।रजनीगन्धा के फूल को कहीं-कहीं 'अनजानी' तथा 'सुगंधराज' नाम से भी जाना जाता है। रजनीगंधा का फूल अपनी मनमोहक भीनी-भीनी सुगन्ध, अधिक समय तक ताजा रहने तथा दूर तक परिवहन क्षमता के कारण बहुत ही महत्वपूर्ण स्थान रखता है।
जैवसंसाधन तथा सतत विकास संस्थान, मणिपुर
जैवसंसाधन तथा सतत विकास संस्थान, जिसे लघुरूप में आई बी एस डी कहते हैं, इम्फाल, मणिपुर में स्थित हैं। इसका उद्देश्य इस क्षेत्र के सामाजिक-आर्थिक विकास के लिए जैवप्रौद्योगिकीय हस्तक्षेपों के माध्यम जैवसंसाधनों का विकास तथा उनका सतत प्रयोग करना है। इसका लक्ष्यभारत-बर्मा (म्यांमार) जैवसंसाधन स्थल के अंतर्गत आनेवाले भरतीय क्षेत्र में जैवसंसाधनों का वैज्ञानिक प्रबंधन करना है।
भारत सरकार के केन्द्रीय मंत्रिमंडल ने 16 जनवरी, 2001 को आयोजित अपनी बैठक में इम्फाल, मणिपुर में जैव प्रौद्योगिकी विभाग, भारत सरकार के एक स्वायत्तशासी संस्थान के रूप में जैवसंसाधन तथा सतत विकास संस्थान की स्थापना को अनुमोदन दिया था। जैवसंसाधन तथा सतत विकास संस्थान (आई बी एस डी) को 26 अप्रैल, 2001 को मणिपुर सोसायटी पंजीकरण अधिनियम, 1989 में पंजीकृत कराया गया।इसके उद्देश्यों की पूर्ति के लिए प्रस्तावित क्रियाकलाप हैं:
धारा २१
भारतीय संविधान की धारा २१ - सिवाय विधिसम्मत प्रक्रिया के, किसी भी व्यक्ति को उसके जीने के अधिकार और व्यक्तिगत स्वतंत्रता से वंचित नहीं किया जाएगा।